en da da da sv sv en nl da da da en da en de en da da da da da da da da ro ro en da de da da da da en da it es ro hu da da sv pl da da da da en nb ru en de
Kunstplakat Silhuetkunstværk Grafisk børnekunstværk Gavekort
YOUYOU armbånd Poul Pava børneplakater Land of Hope
Tak fordi du besøger os her på firstdrawing.com. Mit navn er Anne Hockerup, og jeg er stifter af First Drawing. Jeg bor i Roskilde med min mand og vores 3 børn. Vi har tvillingerne Sarah og Tobias og vores lille efternøler Frederik.
I sommeren 2019 valgte jeg at sige mit gode job op som leder i en stor international virksomhed for at tage springet som iværksætter. Udlandsrejser og ledelsesmøder blev erstattet af helt nye udfordrende og spændende opgaver, der handlede om at få mit hjertebarn, virksomheden First Drawing, skubbet ud over rampen. Meget er sket siden. Det er gået over al forventning, og i dag er jeg stolt over resultatet.
Ideen til First Drawing startede, da vores datter tegnede en tegning af sine bedsteforældre. Vi ønskede at give dem en personlig julegave, og denne tegning var helt perfekt. Dog var papiret blevet lidt krøllet, og vi ville gerne give dem noget, der kunne hænge fremme og udsmykke deres hjem og samtidig gøre dem glade, hver gang de kiggede på det. Vi fik en grafiker til at farvelægge tegningen og indsætte lidt omgivelser, samtidig med at elementerne fra den oprindelige tegning forblev 100% originale. Resultatet blev helt fantastisk og skabte meget stor glæde og stolthed hos både vores datter og bedsteforældrene.
Den glæde arbejder jeg nu hver dag på at give andre børn og deres familier. First Drawing har indgået i flere spændende partnerskaber med bl.a. Ronald McDonald BørneFond, SMILfonden, Flying Superkids og senest Cystisk Fibrose Foreningen og Cool Kids, hvor Slots- og Kulturstyrelsen har givet os støtte til at kunne lave spændende tegneworkshops for børnene.
I starten af 2020 vandt vi Tivolis Iværksætterkonkurrence i forbindelse med Vinter i Tivoli.Vi har også fået vores debut på landsdækkende TV både i form af vores produktdeltagelse i de nye sæsoner af Lykkehjulet og ikke mindst i form af vores deltagelse i sæson 5 af Løvens Hule, hvor både Jesper Buch, Jacob Risgaard og Christian Arnstedt gav et bud. Vi valgte at starte et partnerskab med Jacob og Christian.
Børnetegninger er for mig den fortælling hvert et lille barn har om alt det, der betyder noget for dem. Vi ser smilene i ansigterne, kærligheden i de voksne, der tager sig af dem, og sommetider en tåre, der hvor noget har været svært. Tegninger er en unik vej til at se ind i dit barns univers. Og når tegningerne samles over tid, er det en smuk og poetisk dagbog over barnets opvækst.
Hvis du skulle have nogle spørgsmål til konceptet, så må du endelig skrive til mig.
Ofte stillede spørgsmål (Q&A)
Klarna & Klarna support
Modtag spændende info og gode tilbud.
Dit fornavn Din email
Rønøs Alle 4, 4000 Roskilde